**Post mar *au pair***

Tá Siobhán ag cur isteach ar phost chun aire a thabhairt do bheirt pháistí. Seo thíos an ríomhphost a chuir sí chuig Bean Uí Chearúil agus an freagra a fuair sí ar ais. Líon isteach na bearnaí leis na focail chuí ón gciorcal. Tá gluais ag bun an leathanaigh chun cabhrú leat.

|  |
| --- |
| **Ó:** Siobhán Ní Riain <s.ni.riain84@gmail.com> **Ábhar:** Post mar *au pair* don samhradh **Dáta:** 11 Bealtaine 2017 **Chuig:** Therese Uí Chearúil <Theresecearúil@iol.ie> A dhuine uasail, Is mac léinn \_\_\_\_\_\_\_\_\_\_\_\_ agus \_\_\_\_\_\_\_\_\_\_\_\_ mé in Ollscoil na Gaillimhe. Tá deartháir agus deirfiúr óg agam agus is breá liom \_\_\_\_\_\_\_\_\_\_\_. Tá scileanna \_\_\_\_\_\_\_\_\_\_\_\_\_ agam agus tá mé sásta na scileanna sin a mhúineadh do na páistí. Tá mé go maith ag\_\_\_\_\_\_\_\_\_\_\_\_\_\_ freisin má tá cabhair ag teastáil sa chistin! Ag súil le cloisteáil uait, Is mise le meas, Siobhán Ní Riain. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Ó:** Therese Uí Chearúil <Theresechearúil@iol.ie> **Ábhar: Re:** Post mar au pair don samhradh **Dáta:** 12 Bealtaine 2009 **Chuig:** Siobhán Ní Riain <s.ni.riain84@eircom.net> A Shiobhán, a chara, Go raibh maith agat as do theachtaireacht. Ta brón orm ach tá duine ag teastáil a bhfuil \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ aige/aici agus \_\_\_\_\_\_ chun na páistí a thiomáint chuig an \_\_\_\_\_\_\_\_\_ \_\_\_\_\_\_\_\_\_\_\_\_ gach maidin. Tá suim ag na páistí sa cheol freisin agus tá súil againn duine a fháil a bhfuil \_\_\_\_\_\_\_\_\_ an cheoil acu chun cabhrú leo. Go n-éirí leat! Le meas, Therese Bn Uí Chearúil |

**mac léinn – *student* do theachtaireacht – *your message***

**a mhúineadh – *to teach* tá brón orm – *I’m sorry***

**cabhair – *help* tá súil againn – *we hope***

**Post mar au pair**

**Foclóir an tsleachta**

1. Scríobh aon fhoclóir nua ón script ar mhaith leat a fhoghlaim anseo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Féach ar an bhfoclóir a roghnaigh do pháirtnéir. Ar roghnaigh sibh na rudaí céanna?

Déanaigí iarracht an foclóir sin a chur in abairtí gearra le chéile.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cad iad na scileanna atá tú sásta a mhúineadh? Scríobh cúpla abairt síos. Mar shampla: Tá mé sásta tiomáint a mhúineadh.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cruthaigh seoladh ríomhphoist as Gaeilge. Bain úsáid as aon fhoclóir atá foghlamtha agat go dtí seo. Úsáid do shamhlaíocht. Beidh duais don cheann is fearr! Mar shampla: cailíniontach@ismaithliomgaeilge.ie
2. Ba mhaith le Therese Uí Chearúil duine a bhfuil bua an cheoil aige. Freagair na ceisteanna seo a leanas. Cad é an freagra ar *An bhfuil?* Ansin, cuir na ceisteanna ar do pháirtnéir.

 Mé féin Mo pháirtnéir

1. An bhfuil bua an cheoil agat? \_\_\_\_\_\_ \_\_\_\_\_\_
2. An bhfuil bua an spóirt agat? \_\_\_\_\_\_ \_\_\_\_\_\_
3. An bhfuil bua na hamhránaíochta agat? \_\_\_\_\_\_ \_\_\_\_\_\_
4. An bhfuil bua na cócaireachta agat? \_\_\_\_\_\_ \_\_\_\_\_\_
5. An bhfuil bua na cainte agat? \_\_\_\_\_\_ \_\_\_\_\_\_

**Treoracha don mhúinteoir**

**Post mar au pair Léitheoireacht**

**Le múineadh**

An foclóir a bhaineann le buanna agus scileanna a chur in iúl.

**Moltaí**

1. Tabhair cóip den bhileog **Post mar *au pair*** do gach duine sa rang.
* Abair leis an rang na rudaí seo a leanas a léamh: an ríomhphost ó Shiobhán chuig Bean Uí Chearúil agus an freagra a fuair Siobhán ó Bhean Uí Chearúil.
* Caithfidh na foghlaimeoirí na bearnaí a líonadh ag baint úsáide as an stór focal sa chiorcal. Léigh an foclóir sin ar dtús agus cinntigh go dtuigeann na foghlaimeoirí é. Dírigh a n-aird ar an ngluais ag bun an leathanaigh chomh maith.
* Roinn an rang i mbeirteanna agus abair leo a bheith ag obair le chéile. Téigh timpeall an ranga fad is atá siad i mbun na gníomhaíochta agus cabhraigh leo, más gá.
* Agus tú ag ceartú na gníomhaíochta, iarr ar roinnt foghlaimeoirí abairtí a léamh leis na bearnaí líonta acu.
* Tabhair cóip den bhileog **Post mar *au pair* - Foclóir an tsleachta** do gach foghlaimeoir.
* Iarr orthu an foclóir ar mhaith leo a fhoghlaim a roghnú ón dá ríomhphost. Nuair a bheidh an foclóir roghnaithe acu, roinn an rang i mbeirteanna agus abair leo plé a dhéanamh ar an bhfoclóir a roghnaigh siad. Ar roghnaigh siad na focail chéanna?
* Iarr orthu cuid den fhoclóir a roghnaigh siad a chur in abairtí gearra. Fág i mbeirteanna iad sa dóigh is go cuideoidh siad le chéile.
* Téigh timpeall an ranga ag féachaint ar a gcuid oibre. Ceartaigh aon bhotúin a thugann tú faoi deara. Iarr ar fhoghlaimeoirí difriúla a n-abairtí a léamh amach.
* Iarr ar gach foghlaimeoir seoladh ríomhphoist a chruthú as Gaeilge ansin. Iarr orthu a samhlaíocht a úsáid. Tá sampla amháin tugtha, ach tabhair sampla nó dhó eile chun iad a spreagadh. Bíodh píosa spraoi agat leis an tasc seo. Iarr ar na foghlaimeoirí a seoltaí a léamh amach. Bronn duais bheag ar an gceann is fearr.
* Léigh ceist **4** leo. Mínigh cad is brí le bua an cheoil. Tabhair samplaí difriúla dóibh, mar shampla: *Tá bua an spóirt ag David Beckham. Tá bua an cheoil ag Bruce Springsteen. Tá bua na haisteoireachta ag Daniel Day Lewis. Tá bua na cócaireachta ag Gordon Ramsay*.
* Iarr orthu na ceisteanna a fhreagairt. Níl orthu ach: *Tá* nó *Níl* a bhreacadh síos. Nuair a bheidh sé sin déanta acu cuirfidh siad na ceisteanna ar a bpáirtnéirí agus scríobhfaidh siad a bhfreagraí síos.
* Ceartaigh an ghníomhaíocht trí cheisteanna a chur ar na foghlaimeoirí fúthu féin agus faoina bpáirtnéirí.

Moltar na gníomhaíochtaí seo a nascadh leis an mbileog **Club Leabhar Longfoirt** **(Scríbhneoireachta)** nó leis an ngníomhaíocht **Buanna** sna gníomhaíochtaí **An** **Banc Teanga**.

**Freagraí**

**Post mar *au pair***

**Siobhán**

Bearna 1- Gaeilge

Bearna 2- Fraincise

Bearna 3- páistí óga

Bearna 4- ríomhaireachta

Bearna 5- cócaireacht

**Therese Bn. Uí Chearúil**

Bearna 1- ceadúnas tiomána

Bearna 2- carr

Bearna 3- linn snámha

Bearna 4- bua